recursal/SuperWikiNEXT-32B huggingface dataset:
**דס ברמנר** (באנגלית: **Des Bermner**; נולד ב-7 בספטמבר 1952 באברצ'ירדר שבסקוטלנד) הוא כדורגלן עבר סקוטי, ששיחק בעמדת הקשר.

ביוגרפיה
--------

ברמנר נולד בכפר אברצ'ירדר שבסקוטלנד בשנת 1952. הוא גדל שם והיה חלק משמונת אחיו, אחד מהם בשם קווין ברמנר היה גם כן כדורגלן, וכדי להעביר את השעמום אהב לעסוק בתחומי הרכיבה על אופניים ושחייה. ברמנר אהב במיוחד כדורגל וכשהיה בן עשר מנהל בית הספר שלו העמיד אותו בהרכב הקבוצה עד גיל 15. מאוחר יותר ברמנר הגיע למחלקת הנוער של אברדין הסמוכה ובתחילת שנות השבעים התחיל את הקריירה הרשמית במדי היברניאן. לפני כן שיחק פחות מעשר משחקים במועדון הנוער של דברונבל, ומדצמבר 1972 מצא את עצמו משחק בעמדת המגן האחורי/ימני. במהלך השנים הבאות הפך בסופו של דבר לקשר.

ברמנר ערך יותר מ-200 הופעות רשמיות במדי היברניאן ובשנת 1979 עבר מאזורו לוסט מידלנדס, שם שיחק באסטון וילה. הוא הגיעה עימה להצלחות הגדולות בקריירה שלו ובהיסטוריית המועדון. בעונת 1980/81 זכו במפתיע בפוטבול ליג תחת המאמן רון סאונדרס ושנה אחר כך בגביע אירופה לאלופות עם ניצחון 0–1 בגמר על באיירן מינכן. ברמנר היה הכרחי עבור אסטון וילה וביחד עם הקפטן דניס מורטימר קיבעו את הקישור. תוארו האחרון היה הסופר קאפ האירופי בשנת 1982 עם ניצחון 1–3 על ברצלונה בצמד משחקים.

במהלך עונת הזכייה בגביע אירופה לאלופות החליף המאמן טוני ברטון את סאונדרס בעקבות תוצאות מאכזבות בליגה. לאחר מכן הפך למאמן יריבתה, ברמינגהאם סיטי, ואיתו התאחד גם ברמנר. בעונתו הראשונה הצליחו לעלות לליגה הראשונה אך כעבור עונה אחת חזרו לשנייה. ברמנר עזב אותה בשנת 1989 ועבר לפולהאם שם נשאר עונה אחת ב-1989/90 ובין השנים 1990–1992 ערך 40 הופעות בסטפורד ריינג'רס. בשנת 1994 שיחק כמה משחקים במועדון החובבנים סוטון טאון.

תארים
-----

אסטון וילה
* אליפות אנגליה: 1980/81
* מגן הקהילה: 1981 (משותף)
* גביע אירופה לאלופות: 1981/82
* הסופר קאפ האירופי: 1982

קישורים חיצוניים
----------------

ויקישיתוף מדיה וקבצים בנושא **דס ברמנר** בוויקישיתוף

* פרופיל, באתר Transfermarkt
* פרופיל, באתר National Football Teams
**ז'ורדן פושה** (בצרפתית: **Jordan Faucher**; נולד ב-6 בנובמבר 1991) הוא כדורגלן צרפתי ממוצא אלג'יראי המשחק בעמדת החלוץ בהפועל עכו.

קריירה
------

פושה התחיל את הקריירה שלו במחלקת הנוער של מץ עמה זכה בגביע הצרפתי לנוער.

ב-9 ביוני 2010 עזב את מץ וחתם בטור. ב-17 בדצמבר 2010 ערך את הופעת הבכורה שלו בטור במשחק הליגה נגד נים. ארבעה ימים לאחר מכן, כבש את שער הבכורה שלו בקריירה נגד אנז'ה.

בקיץ 2011 חתם בטורנה מהליגה הבלגית השלישית, בה שיחק עונה אחת וכבש 10 שערים ב-21 הופעות.

בקיץ 2012 חתם ברויאל אנטוורפן מהליגה הבלגית השנייה.

ב-5 בפברואר 2014 חתם במכבי הרצליה מהליגה הלאומית. בחצי העונה הראשונה שלו במועדון כבש 10 שערים ב-14 הופעות. הוא סיים את עונת 2016/2017 כמלך שערי הליגה עם 24 שערים. הוא שיחק בהרצליה 3 וחצי עונות.

ב-9 ביולי 2017 חתם לשנתיים בהפועל רעננה מליגת העל. בינואר 2018 פושה עבר לבני סכנין.

ב-2 באוגוסט 2018 חזר לצרפת וחתם ברד סטאר מהליגה השנייה בצרפת.

ב-10 ביולי 2019 חתם בסקודה קסנתי מליגת העל היוונית.

ב-5 באוגוסט 2020 חזר לבלגיה וחתם בוואסלנד-בוורן.

ב-31 בינואר 2022 הושאל לווירטון.

בקיץ 2022 הצטרף להפועל עכו מהליגה הלאומית.

תארים
-----

אישיים
* מלך השערים בליגה הלאומית: 2016/2017 (24 שערים)

קישורים חיצוניים
----------------

ויקישיתוף מדיה וקבצים בנושא **ז'ורדן פושה** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  מערכת ONE, ‏חלוץ בן 22 ממוצא אלג'יראי חתם במכבי הרצליה, באתר ONE‏, 5 בפברואר 2014
2. ↑  תום נחום, ‏רשמית: ג'ורדן פושה חתם לשנתיים ברעננה, באתר ONE‏, 9 ביולי 2017
3. ↑  עינת הירש ויגאל גולדשטיין, ‏הטרייד נסגר: פושה לסכנין, כליבאת ברעננה, באתר ערוץ הספורט, 26 בינואר 2018
4. ↑  מערכת ONE, ‏רשמית: ג'ורדן פושה חתם ברד סטאר פאריס, באתר ONE‏, 2 באוגוסט 2018
5. ↑  רשמית: אלכסיס סאנצ'ס חתם באינטר עד 2023, רכש חדש לברצלונה, באתר ספורט 1, 6 באוגוסט 2020
**פאבל קוזנצוב** (1878–1968) היה צייר וגרפיקאי רוסי.

חיים וקריירה
------------

קוזנצוב היה בנו של צייר איקונות ונכד של גנן.

ערב בסטפות
הוא למד בסראטוב בבית הספר לאמנות בוגוליובוב (1891–1896), אחר כך בית הספר לציור, פיסול ואדריכלות במוסקבה (1897–1904) וכן למד במשך שנה בפריז (1905).

ציוריו המוקדמים הוצגו על ידי קבוצת מיר איסקוסטבה, והוא היה קשור קשר הדוק עם הסימבוליסטים הרוסים. הוא עזר בארגון תערוכת "ורד הארגמן" (1904) והיה מייסד ומנהיג "הוורד הכחול" ב-1907. לימד במכון סטרוגנוב (1917–1918; 1945–1948) ובמכון לאמנויות יפות במוסקבה (1918–1918). 37). הוא עמד בראש מדור הציור של נרקומפרוס עד 1921, אך ירד ממעמדו הרשמי עם כניסתו של הריאליזם הסוציאליסטי.

לאחר מהפכת אוקטובר לקח קוזנצוב חלק בפרסום כתב העת Put Osvobozhdenija (נתיב השחרור) ולקח על עצמו פעילויות הוראה. בשנים 1919 עד 1924 עמד בראש מדור הציור במחלקה לאמנות של הקומיסריאט העממי לחינוך של ה-RSFSR (Narkompros). הוא צייר דיוקנאות מרהיבות של אשתו ילנה בבוטובה (1921–1922) ועיצב את סדרות הליטוגרפיה טורקסטאן ובוכרה ההררית (1922–1923). בשנת 1923

איסוף פירות
ציוריו המוקדמים של קוזנצוב אופייניים לחקירה הפואטית של קבוצת הוורד הכחול של עולם פנימי ודמיון באמצעות סמלים ארכיטיפיים. לאחר 1910 הוא התחבר יותר אל התרבות העממית, המשיך להסתמך על הצבעים העשירים והמקצבים ההרמוניים של הסימבוליסטים, אך פישט את יצירותיו.

לאחר טיול בערבות הוולגה (1911–1912) ולמרכז אסיה (1912–1913), החלה תקופת יצירה חדשה עבור קוזנצוב. נוצרו יצירותיו הקירגיזיות והסדרה הבוכרה.

קוזנצוב לימד מ-1917 עד 1937 ולאחר מלחמת העולם השנייה, לימד במכון לאמנות במוסקבה ובמכונים אחרים.

חלק מיצירותיו נמצאות במוזיאון לאמנות סרטוב רדישצ'וב.

קוזנצוב נפטר במוסקבה ונקבר בבית הקברות בוודנסקויה.

קישורים חיצוניים
----------------

ויקישיתוף מדיה וקבצים בנושא **פאבל קוזנצוב** בוויקישיתוף

הערות שוליים
------------

1. ↑  Stupples, P. Pavel Kuznetsov: His Life and Art, Cambridge, 1989
2. ↑  M. W. Alpatow: П. В. Кузнецов. Moskau 1972
3. ↑  Павел Кузнецов. Туркестан.Литографии. 1923 г. Частная коллекция, ‏2017-02-22 (ב־)
4. ↑  Большая российская энциклопедия: КУЗНЕЦО́В Павел Варфоломеевич
5. ↑  Мир искусства: Павел Кузнецов

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007427500505171
* BnF: cb122459369 (data)
* GND: 118947532
* ISNI: 0000 0001 2098 7533
* LCCN: nr88009506
* NKC: js2006342217
* NTA: 070463727
* RKD: 211884
* SNAC: w65v5s63
* SUDOC: 031198066
* ULAN: 500015864
* VIAF: 4774249
* WorldCat: lccn-nr88009506

 |
**לואיז אליזבת ד'אורליאן** (בצרפתית: **Louise Élisabeth d'Orléans**; ‏11 בדצמבר 1709 – 16 ביוני 1742) הייתה בתו של פיליפ השני, דוכס אורליאן ואשתו של לואיס הראשון, מלך ספרד.

ביוגרפיה
--------

לואיז אליזבת נולדה ב-11 בדצמבר 1709 בארמון ורסאי, לפיליפ השני, דוכס אורליאן ולפרנסואז מארי דה בורבון, בתם של לואי הארבעה עשר, מלך צרפת ומאדאם דה מונטספן. לואיז אליזבת הייתה בקשר טוב מאוד עם אחיה לואי, דוכס שארטר, אשר קיבל את התואר דוכס אורליאן לאחר מות אביהם בשנת 1723.

שלט האצולה של לואיז אליזבת כמלכת ספרד
בשנת 1718 פרצה מלחמת הברית המרובעת, ובשנת 1720 הציע פליפה החמישי, מלך ספרד לשעות שלום, ולחתן את בתו מריאנה ויקטוריה מספרד עם לואי החמישה עשר, מלך צרפת, ואילו בנו לואיס, נסיך אסטוריאס יתחתן עם בתו של פיליפ השני, דוכס אורליאן - עוצר הממלכה. ואכן ההסכם נחתם, וב-20 בינואר 1722 התחתנה לואיז אליזבת עם לואיס, נסיך אסטוריאס.

ב-15 בינואר 1724 ויתר חותנה פליפה החמישי, מלך ספרד על הכתר, ובעלה הוכתר כלואיס הראשון, מלך ספרד. מצבה הנפשי של לואיז אליזבת לא היה יציב, והיא הייתה מסתובבת לעיתים קרובות ערומה ומוזנחת, ועם הזן מצבה הלך והחמיר. כתוצאה מכך, לאחר מות בעלה בפתאומיות ב-31 באוגוסט 1724, ביטל חותנה את הנישואים ושלח אותה בחזרה לצרפת, שם סירב לה דודנה לואי החמישה עשר להתגורר בארמון ורסאי.

לואיז אליזבת עברה להתגורר עם אמה בטירת ונסן ובארמון לוקסמבורג, ועד מהרה התגלע ויכוח בינה לבין אחותה שרלוט אגליי, דוכסית מודנה, בשל דרישתה לקבל מעמד יותר גבוה מאחותה, זאת בשל העובדה שהיא מלכה לשעבר. ב-16 ביוני 1742 מתה לואיז אליזבת בארמון לוקסמבורג, והיא בת 32 שנים בלבד.

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| קרל הראשון לודוויג, הנסיך הבוחר מפפאלץ |   | שרלוטה, רוזנת הסן-קאסל |   | לואי השלושה עשר, מלך צרפת |   | אנה, ארכידוכסית אוסטריה, נסיכת ספרד ופורטוגל |   | גבריאל דה רוששור דה מורטמר |   | דיאן דה גרנסיין |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | אליזבת שארלוטה, נסיכת הפפאלץ |   |   |   | פיליפ הראשון, דוכס אורליאן |   | לואי הארבעה עשר, מלך צרפת |   |   |   | פרנסואז-אתנה דה רוששור דה מורטמר |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | פיליפ השני, דוכס אורליאן |   |   |   |   |   |   |   | פרנסואז מארי דה בורבון |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **לואיז אליזבת ד'אורליאן** |
|

קישורים חיצוניים
----------------

ויקישיתוף מדיה וקבצים בנושא **לואיז אליזבת ד'אורליאן** בוויקישיתוף
* לואיז אליזבת ד'אורליאן, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb135422814 (data)
* GND: 121221482
* ISNI: 0000 0000 3470 6926
* LCCN: n98032722
* NTA: 128180684
* SUDOC: 147388287
* VcBA: 495/200721
* VIAF: 5782114
* WorldCat: lccn-n98032722

 |
**דני פרדה** (נולד ב-1 באפריל 1987 בפתח תקווה) הוא כדורגלן ישראלי המשחק בעמדת הקשר בהכח מכבי עמידר רמת גן המשחקת בליגה ב' דרום א'.

קריירה
------

פרדה החל את הקריירה שלו במחלקת הנוער של מכבי פתח תקווה, ובשנת 2005 עלה לסגל הקבוצה הבוגרת של המועדון. ב-3 בנובמבר 2007 כבש את שער הבכורה שלו בליגת העל, בניצחון 1-2 על הפועל תל אביב. בעונת 2011/2012 הפך פרדה לשחקן מוביל בקבוצה, כבש חמישה שערי ליגה וגרר התעניינות מצד קבוצות רבות לאחר שקבוצתו ירדה לליגה הלאומית, אך בפתח תקווה סירבו לשחררו. פרדה הסכים להישאר בקבוצה ולעזור לה לחזור לליגת העל מתוך כוונה לעזוב לאחר מכן. פתח תקווה חזרה לליגת העל אך לא שחררה את פרדה, ולאחר שהתעמת עם הנהלת הקבוצה הודח מהסגל לזמן רב.

בינואר 2014 חתם פרדה לחמש עונות בקבוצת בית"ר ירושלים, ששילמה עבורו 550 אלף ש"ח. את הופעת הבכורה שלו בקבוצה ערך ב-8 בפברואר 2014, במשחק מול בני יהודה תל אביב.

ב-3 בפברואר 2016, היום האחרון לחלון ההעברות בישראל, הושאל פרדה להפועל בני לוד מהליגה הלאומית. עם תום עונת ההשאלה חזר פרדה לסגל בית"ר ירושלים, אך בעונת 2016/2017 לא שותף במשחקי הקבוצה. בקיץ 2017 חתם בקבוצת מכבי הרצליה מהליגה הלאומית. ב-16 בינואר 2018 חתם פרדה במ.ס. כפר קאסם מליגה א'. ב-21 ביוני 2018 חתם פרדה בהפועל מחנה יהודה. ב-3 בנובמבר 2019 חתם פרדה במכבי עמישב פתח תקווה. ב-27 בנובמבר 2022 עבר באופן רשמי להכח מכבי עמידר רמת גן המשחקת בליגה ב' דרום א'.

קישורים חיצוניים
----------------

ויקישיתוף מדיה וקבצים בנושא **דני פרדה** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Soccerway

הערות שוליים
------------

1. ↑  לירון סובול, פרדה: "אם ירצו אשאר גם בליגה הלאומית", באתר הארץ, 29 במאי 2012
2. ↑  דני שובבני: דני פרדה ימצא את עצמו דווקא בבית"ר ירושלים?, באתר וואלה!, 16 בפברואר 2014
3. ↑  חלון בשיגעון: כל העברות היום בליגה הלאומית, באתר דאבל פס, 3 בפברואר 2016
4. ↑  דני פרדה חתם בכפר קאסם, באתר דאבל פס, 16 בינואר 2018
5. ↑  דני פרדה חתם בהפועל מחנה יהודה, באתר דאבל פס, 21 ביוני 2018
6. ↑  יונתן גינזבורג, ‏בלתי נגמר: דני פרדה מצטרף להכח עמידר רמת גן, באתר ONE‏, 28 בנובמבר 2022
**Stingray Classica** הוא ערוץ טלוויזיה גרמני המשדר מוזיקה קלאסית, אופרה, בלט וג'אז. 

בישראל מופץ הערוץ במסגרת שידורי yes. מ19 במרץ 2017 ועד 31 באוקטובר 2018 שודר בשרות הטלוויזיה של smart tv עד לסגירת השירות.

ב-7 באוגוסט 2023 הערוץ עבר לאפיק 207 עקב עליית ערוץ "שירי ילדותי" בשידורי yes

גרסאות אחרות
------------

### קוויבק, קנדה

בינואר 2017 אישרה רשות הרדיו והטלוויזיה של קנדה את בקשת הערוץ לשדר בקנדה כערוץ לא קנדי שמשדר מהולנד.

### יפן

הגרסה היפנית של הערוץ הושקה ב-1 בינואר 1998, ומופעלת באמצעות הזיכיון של חברת Tohokushinsha Film Corporation. הגרסה היפנית כוללת תוכניות מהערוץ הגרמני יחד עם הפקות מקוריות יפניות.

### Stingray Classica On-Demand

**Stingray Classica On-Demand** זמין ללקוחות חברת Amazon Prime Video בגרמניה, בריטניה וארצות הברית.

גלריה
-----

* סמל נוסף של הערוץ בשידורו ברשת סקיי גרמניה עד 2014סמל נוסף של הערוץ בשידורו ברשת סקיי גרמניה עד 2014
* סמל הערוץ עד 2014סמל הערוץ עד 2014
* סמליל הערוץ בין 2014 עד 2018סמליל הערוץ בין 2014 עד 2018

ראו גם
------

* ערוץ מצו
* Trace Urban
* כאן קול המוסיקה

קישורים חיצוניים
----------------

ויקישיתוף מדיה וקבצים בנושא **Classica** בוויקישיתוף
* אתר האינטרנט הרשמי של Classica

* ערוצי מוזיקה ורדיו, אתר yes
* אתר Smart tv

הערות שוליים
------------

1. ↑  החלטת CRTC 2017-16
**פיט רוק וסי.אל. סמוט** (באנגלית: **Pete Rock & C.L. Smooth**) היו צמד היפ הופ אמריקני מניו יורק. הצוות כלל את סי.אל. סמוט ופיט רוק.

היסטוריה
--------

כמפיק מוזיקלי פיט רוק נהג להישתמש בסימפולים משירי ג'אז ושירי נשמה לא ידועים ופזמונים מלווים בכלי נשיפה למיניהם. הראפר הראשי סי.אל. סמוט היה לרוב ידוע בסטייל הפילוסופי שלו ונהג להימנע מלקלל בניגוד לראפרים אחרים באותה התקופה.

השניים ידועים בעיקר בזכות הסינגל המצליח שלהם "They Reminisce Over You (T.R.O.Y.)" שהוקדש לחברם טראבל טי רוי (אנ') (חבר בהרכב הבי די ודה בויז) שנהרג בשנת 1990.

בשנת 1994 הוציא לאור הצמד את אלבום האולפן השלישי והאחרון שלהם, "The Main Ingredient". חוץ משלושת האלבומים הללו, הצמד ביצע מספר שירים יחד עם אמנים אחרים בתור אמנים אורחים, בהם אמנים בולטים כגון פאבליק אנמי, EPMD והבי די. בנוסף, לטענתם של הצמד, הם הפיקו וכתבו את הסינגל "Down with the King" של ראן די אם סי.

הצמד התפרק בשנת 1995. אף על פי כן הם עבדו עדיין ביחד עם מספר אלבומי הסולו של פיט רוק ("PeteStrumentals", "Soul Survivor" ו-"Soul Survivor II"), ואף יצאו בהמשך לסבב הופעות איחוד קצר. אף על פי כן, למרות שיתופי הפעולה הללו, בראיונות נפרדים פן ופיליפס הביעו זילזול איש ברעהו וציינו שלא יחזרו לעבוד ביחד.

ב-2003 אלבום האוסף של הלהקה "Good Life" יצא לאור בחברת התקליטים אלקטרה רקורדס.

לאחר הפירוק של הצמד כל אחד מחברי הצמד פיתח קריירה בנפרד כאמן סולו – פיט רוק הפך למפיק מאוד מבוקש, ושיחרר לאורך השנים 4 אלבומי סולו ולקח חלק במספר פרויקטים נוספים. סי.אל. סמוט החל לעבוד על קריירת הסולו שלו במהלך שנת 2006 ושיחרר מאז שני אלבומי סולו.

דיסקוגרפיה
----------

### אלבומי אולפן

* 1992 - Mecca and the Soul Brother
* 1994 - The Main Ingredient

### מיני אלבומים

* 1991 - All Souled Out

### אלבומי אוסף

* 2003 - Good Life: The Best of Pete Rock & CL Smooth

### סינגלים

* 1992 - "Straighten It Out"
* 1992 - "(.They Reminisce Over You (T.R.O.Y"
* 1992 - "Lots of Lovin'"
* 1994 - "I Got a Love"
* 1994 - "Take You There"
* 1995 - "Searching"

קישורים חיצוניים
----------------

* פיט רוק וסי.אל. סמוט, באתר AllMusic (באנגלית)
* פיט רוק וסי.אל. סמוט, באתר MusicBrainz (באנגלית)
* פיט רוק וסי.אל. סמוט, באתר דיזר
* פיט רוק וסי.אל. סמוט, באתר Discogs (באנגלית)
* פיט רוק וסי.אל. סמוט, באתר Songkick (באנגלית)
* פיט רוק וסי.אל. סמוט, באתר Genius

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n92074401
* MusicBrainz: cff77480-7ba4-4206-b1a8-e1b98b38f07c
* VIAF: 136822603
* WorldCat: lccn-n92074401

 |
**הסנאט של ורמונט** (באנגלית: **Vermont Senate**) הוא הבית העליון של בית המחוקקים במדינת ורמונט שבארצות הברית. בסנאט חברים 30 סנאטורים, הנבחרים לתפקידם ממחוזות בחירה עם יותר מנציג אחד. כל סנאטור, הנבחר לתקופת כהונה בת שנתיים, מייצג כ-20,300 איש. בסנאט של ורמונט אין הגבלת כהונה.

כמו בבתי מחוקקים אחרים במדינת ובטריטוריות של ארצות הברית, כמו גם בסנאט האמריקאי, הסנאט של ורמונט ממלא תפקידים מיוחדים המוגדרים בחוקת המדינה כגון אישור או דחיית מינויים של מושל ורמונט למשרדי הרשות המבצעת ולקבינט המדינה, ובחירת שופטי בית המשפט העליון של המדינה. סגן מושל ורמונט מכהן כנשיא הסנאט דה יורה, אך מצביע רק אם חל מצב בו נדרש לשבור שוויון. בהיעדרו, הנשיא הזמני של הסנאט מנהל את הסנאט דה פקטו. הנשיא הזמני נבחר בידי מפלגת הרוב ולאחר מכן נבחר באופן פורמלי בידי כלל חברי הסנאט, ומתפקד כמנהיג הראשי של הסנאט.

30 הסנאטורים נבחרים מ-16 מחוזות בחירה, חלקם עם נציג אחד וחלקם עם שניים ושלושה. המחוזות חופפים במידה רבה את גבולות 16 מחוזות ורמונט, במטרה להבטיח את שוויון הייצוג. כל מחוז בוחר בין 1 ל-3 סנאטורים בסך הכול בהתאם לאוכלוסייתו. במחזורי הבחירות של העשור 2023–2033, שבעה מחוזות בוחרים סנאטור אחד, ארבעה מחוזות בוחרים שניים, וחמישה בוחרים שלושה. ורמונט היא אחת מ-14 המדינות בהן חברי הבית העליון של בית המחוקקים מכהנים בתקופות כהונה של שנתיים, ולא בקדנציה בת ארבע שנים.

קישורים חיצוניים
----------------

ויקישיתוף מדיה וקבצים בנושא **הסנאט של ורמונט** בוויקישיתוף
* אתר האינטרנט הרשמי של הסנאט של ורמונט (באנגלית)
* הסנאט של ורמונט, ברשת החברתית אקס (טוויטר)
* הסיעה הדמוקרטית בסנאט של ורמונט, ברשת החברתית אקס (טוויטר)

הערות שוליים
------------

1. ↑  "Senate Redistricting for 2022, (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007601888705171
* GND: 131364-2
* LCCN: n50075721
* VIAF: 143039886
* WorldCat: lccn-n50075721

 |
**לאנדרי מולמו** (בצרפתית: **Landry Mulemo**; נולד ב-27 בספטמבר 1986) הוא כדורגלן בלגי ממוצא קונגלוזי המשחק בעמדת המגן השמאלי.

קריירה
------

מולמו החל את הקריירה שלו במחלקת הנוער של סטנדרד לייז', ולאחר שהושאל לסנט טרוידן לשלוש עונות, שיחק גם בקבוצה הבוגרת של סטנדרד לייז' ורשם במדיה 55 הופעות. בשנת 2008 זכה עם סטנדרד לייז' באליפות. ב-22 ביוני 2010 חתם על חוזה לעונה אחת בבוג'הספור הטורקית, במדיה רשם 21 הופעות. בשנת 2011 חתם לשלוש שנים בקורטרייק הבלגית, במדיה ערך 36 הופעות וכבש שער אחד.

בקיץ 2013 הגיע להיבחן במחנה האימון של בית"ר ירושלים בגרמניה והרשים את המאמן אלי כהן. ב-6 באוגוסט 2013 חתם על חוזה לעונה אחת בקבוצה, שם שיחק עד שיחרורו מהקבוצה ב-21 בינואר 2014. בהמשך חתם מולמו בקאפושוואר מליגת העל ההונגרית. בתום אותה העונה, עם סיום חוזהו, עזב מולמו את קאפושוואר וחתם בקורטרייק מליגת העל הבלגית, אך שוחרר ממנה בסוף עונת 2014/2015.

בינואר 2017 חתם בולזניה שקודרה מליגת העל האלבנית. ב-11 בפברואר 2017 ערך את הופעת הבכורה שלו בקבוצה, שהייתה גם ההופעה הראשונה שלו מזה שנה וחצי.

### נבחרת לאומית

מולמו שיחק בכל נבחרות הנוער של בלגיה, ובמדי הנבחרת הצעירה שותף באליפות אירופה עד גיל 21 בשנת 2007. בנוסף שיחק עם הנבחרת עד גיל 23 באולימפיאדת בייג'ינג (2008).

משנת 2011 משחק מולמו בנבחרת הרפובליקה הדמוקרטית של קונגו.

תארים
-----

סטנדרד לייז'
* אליפות: 2007/2008

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  מוטי פשכצקי, ‏לנדרי מולמו ואוסה גאובדיה חתמו לעונה אצל בית"ר, באתר ערוץ הספורט, 6 באוגוסט 2013

| **נבחרת בלגיה – אולימפיאדת בייג'ינג 2008** |
| --- |
| 1 ביילי • 
2 דה רובר • 
3 קומפני • 
4 ורמאלן • 
5 פוקוניולי • 
6 פלאיני • 
7 דה מול • 
8 הארון • 
9 מיראלס • 
10 ורטונגן • 
11 מרטנס • 
12 מה-קלמבאי •
13 סימאן • 
14 מולמו •
15 סימאייס •
16 ואנדן בורה •
17 דה סמט •
18 דמבלה •
19 אודג'ידג'ה-אופואה •
22 דה וינטר •
מאמן: דה סארט | בלגיהבלגיה |
**פיליפ פרידריך קרל פרדיננד פרייהר פון מיפלינג גננט וייס** (בגרמנית: **Philipp Friedrich Carl Ferdinand Freiherr von Müffling genannt Weiß**;‏ 12 ביוני 1775 – 16 בינואר 1851) היה גנרל-פלדמרשל פרוסי אישר שימש כראש המטה הכללי הפרוסי בין השנים 1821–1829.

ביוגרפיה
--------

מיפלינג נולד בהאלה ב-12 ביוני 1775. הוא היה בן למשפחת אצולה ותיקה. אביו, פרידריך וילהלם פון מיפלינג היה גנרל-מיור בצבא הפרוסי. ב-1790 מיפלינג התנדב לצבא האימפריה הרומית הקדושה ולחם במלחמת הקואליציה הראשונה. ב-1806 הוא התגייס לצבא הפרוסי ולחם במלחמת הקואליציה הרביעית. הוא שרת בצבא הפרוסי גם במלחמת הקואליציה השישית כקצין במטהו של הגנרל גבהרד לברכט פון בליכר. מיפלינג הוא זה שהעניק לקרב לייפציג את הכינוי המפורסם "קרב האומות" (Völkerschlacht). עם זאת, במקור הכינוי התייחס למספר הרב של הלוחמים שהיו מעורבים בקרב, ולא למספר הגדול של האומות שהשתתפו בו.

לאחר סיום המלחמה הועלה מיפלינג לדרגת גנרל-מיור ושימש כראש מטה הכוח הפרוסי בחבל הריין. במהלך מלחמת הקואליציה השביעית שימש מיפלינג כקצין קישור במפקדתו של הדוכס מוולינגטון, והיה אחראי על תיאום הפעולות של הצבא הפרוסי עם הצבא הבריטי. לאחר קרב ווטרלו, הוא צעד עם שני הצבאות עד פריז, ולאחר כיבוש העיר מונה למושל הצבאי שלה. בתפקידו זה, הוא היה אחראי על השבת נכסי תרבות שנגנבו בידי הצרפתים לידי בעליהם. ב-1818 הוא השתתף בקונגרס אאכן.

ב-1833 הוא מונה לחבר בפרלמנט המקומי של פרובינציית וסטפאליה כנציגו של הנסיך אמיל פרידריך הראשון מבנטהיים-טקלנבורג. ב-11 בינואר 1821 הוא מונה לראש המטה הכללי הפרוסי. הוא כיהן בתפקד עד 1829, נשלח לקונסטנטינופול במטרה לנסות ולהביא לסיום המלחמה העות'מאנית-רוסית. ב-1832 הוא מונה למפקד הקורפוס ה-7. ב-1837 הוא עבר לשמש כמושל הצבאי של ברלין. ב-1838 הוא מונה לנשיא מועצת המדינה הפרוסית. הוא כיהן בתפקיד עד 1844. ב-1847 הוא עזב את הצבא. הוא נפטר בארפורט ב-16 בינואר 1851.

קישורים חיצוניים
----------------

ויקישיתוף מדיה וקבצים בנושא **קרל פון מיפלינג** בוויקישיתוף
* קרל פון מיפלינג באתר הספרייה הגרמנית הדיגיטלית
* קרל פון מיפלינג באתר הספרייה הגרמנית הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271139705171
* BnF: cb13185538p (data)
* DSI: 11511
* GND: 118584693
* ISNI: 0000 0001 0875 266X
* LCCN: n91053091
* NLP: a0000003156537
* NTA: 070817057
* SELIBR: 227238
* SUDOC: 076886786
* VIAF: 17363462
* WorldCat: lccn-n91053091

 |
**רואן לנקסטר יומן** (באנגלית: **Rowan Lancaster Human**; נולד ב-21 בינואר 2001 בדרום אפריקה) הוא כדורגלן דרום אפריקאי המשחק בעמדת הקשר ההתקפי בקבוצת אמאזולו מליגת העל הדרום-אפריקאית ובנבחרת דרום אפריקה.

קריירת מועדונים
---------------

יומן גדל במחלקת הנוער של בידווסט ויטס. הוא ערך 11 הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד.

ב-7 באוקטובר 2020 חתם יומן במכבי תל אביב מליגת העל הישראלית, והושאל למשך עונה אחת לבית"ר תל אביב בת ים מהליגה הלאומית. ב-2 בנובמבר ערך את הופעת הבכורה שלו במועדון, בהפסד 1-0 להפועל ראשון לציון במסגרת המחזור השישי בליגה לעונת עונת 2020/2021 בליגה הלאומית. ב-6 בנובמבר הבקיע את שער הבכורה שלו במועדון, בניצחון 3-0 על הפועל ראשון לציון במסגרת הליגה. בסך הכל 24 הופעות ליגה במדי המועדון, בהן הבקיע חמישה שערים.

ב-1 ביולי 2021 חתם יומן במריצבורג יונייטד מליגת העל הדרום-אפריקאית.

קריירה בינלאומית
----------------

ב-13 ביולי 2022 ערך יומן את הופעת הבכורה שלו בנבחרת דרום אפריקה, בהפסד לנבחרת מוזמביק במסגרת גביע אפריקה הדרומית 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  Rowan Human: Reported Kaizer Chiefs target signs for Maccabi Tel Aviv באתר Goal, ‏ 7 באוקטובר 2020 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רואן יומן"**.
**וינסנט נובלו** (באנגלית: **Vincent Novello**; ‏ 6 בספטמבר 1781 לונדון - 9 באוגוסט 1861 ניס) היה מוזיקאי אנגלי, נגן עוגב, מנצח, מורה, מו"ל מוזיקה ואספן ספרים עתיקים, שנולד בלונדון לאב איטלקי ולאם אנגליה.

חייו
----

בילדותו שר נובלו במקהלת הקאפלה של שגרירות סרדיניה. בלינקולן'ס אין פילדס למד לנגן בעוגב ומשנת 1796 עד 1822 כיהן בזו אחר זו כנגן העוגב בקאפלות הסרדינית, הספרדית והפורטוגלית. בין השנים 1840 ל-1843 היה נגן עוגב בקאפלת סנט מרי במורפילדס. כמו כן, לאורך כל הקריירה שלו, לימד מוזיקה בשיעורים פרטיים. אחד מתלמידיו הנודעים הוא המוזיקולוג ומבקר המוזיקה אדוארד הולמס. בית משפחת נובלו שימש בית ועד שוקק חיים לסופרים, ציירים ומוזיקאים, בהם פליקס מנדלסון הצעיר והזמרת המזהירה מריה מאליברן.

בתקופת כהונתו בקאפלה הפורטוגזית עשה לה שם הודות לביצועי המיסות של היידן ומוצרט, שלא היו מוכרות קודם באנגליה ומשכו אליהן קהל מאזינים נלהב, קתולי ושאינו קתולי כאחד.

נובלו היה חבר במקור באגודה הפילהרמונית, בקלאסיקל הרמוניסטס ובכוראל הרמוניסטס, לעיתים קרובות כמנצח. רבות מיצירותיו היו מוזיקת קודש, ורבות מהן היו פופולריות מאוד. תרומתו העיקרית, יחד עם כריסטיאן איגנציוס לאטרוב, הייתה הבאת יצירות לא נודעות של גדולי המלחינים לאנגליה, ביניהן המיסות של היידן ומוצרט, יצירות מאת פלסטרינה, האוצרות של מוזיאון פיצוויליאם, ואין-ספור יצירות גדולות, המוכרות מאוד בימינו. יצירתו הראשונה, קובץ של מוזיקת קודש, כפי שבוצעה בקאפלה הפורטוגזית המלכותית, יצאה לאור בדפוס ב-1811 ומציינת את חנוכת בית ההוצאה נובלו, הנושא את שמו ופעל במשך שנים בביתו הפרטי, עד שבנו, ג'וזף אלפרד נובלו, שהחל את הקריירה שלו כזמר בס, החל לעסוק באופן קבוע בהוצאה לאור של מוזיקה בשנת 1829. ב-1849 עבר וינסנט נובלו להתגורר בניס, שם מת.

נובלו הבן הוא שיצר בפועל את העסק, ולזכותו רשומים הוצאת מוזיקה במחיר שווה לכל נפש וויתור על שיטת ההוצאה לאור באמצעות מנויים. משנת 1841 נעזר בהנרי ליטלטון, שהיה לשותפו ב-1861, אז הייתה ההוצאה לנובלו ושות'. עם פרישתו של ג'וזף אלפרד נובלו ב-1866, היה ליטלטון לבעלים היחיד. לאחר מותו בשנת 1888, המשיכו שני בניו בניהול בית ההוצאה, ששמר על השם נובלו ושות'.

לווינסנט נובלו היו כמה ילדים. ארבע מבנותיו (שהבכורה בהן, מרי ויקטוריה, נישאה לצ'ארלס קאודן קלארק והתפרסמה בעריכת קונקורדנציה מלאה לכתבי שייקספיר), היו זמרות מוכשרות; אבל המפורסמת ביותר בהן הייתה קלרה נובלו. חמש מיתר בנותיו של וינסנט נובלו הגיעו לבגרות; בתו ססיליה נישאה לתומאס ג'יימס סרל, מחזאי, שחקן, סופר ועורך שבועון לונדוני. (1845-1844); בנו, אדוארד פיטר (1836-1812), שמת בגיל 21, היה צייר מבטיח וסאבילה (1904-1821) השיגה פרסום מסוים כזמרת, מורה, סופרת ומתרגמת.

קישורים חיצוניים
----------------

* וינסנט נובלו, באתר MusicBrainz (באנגלית)
* הספד לווינסנט נובלו, מיוזיקל טיימס 1 בספטמבר 1861
* וינסנט נובלו, באתר אנציקלופדיה בריטניקה (באנגלית)

הערות שוליים
------------

1. ↑  רוזמרי יוז ופיונה מ. פלמר, מילון גרוב למוזיקה ומוזיקאים אונליין
2. ↑  גרוב
3. ↑  גרוב
4. ↑  גרוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266030105171
* BnF: cb14841582q (data)
* GND: 119035111
* ISNI: 0000 0000 8092 1811
* LCCN: n82126698
* MusicBrainz: b4705e86-80a7-4b03-9bdd-07c779365cf6
* NDL: 00451517
* NKC: mub2014835287
* NLA: 35759706
* NTA: 068800231
* SELIBR: 279970
* SNAC: w6g44w7z
* SUDOC: 113324103
* Trove: 1074702
* VcBA: 495/171397
* VIAF: 12572540
* WorldCat: lccn-n82126698

 |
**בית הכנסת חדשים** בעיר לבוב היה מעוז חרדי בשליטת חסידות בעלז. לאחר השואה התרכזו סביבו שרידי הפליטה שנתאספו בעיר.

היסטוריה
--------

בית הכנסת נבנה בשנת 1856 על ידי יעקב גלנצר, חסיד זידיטשוב חשוך ילדים. מסופר שהוא ביקש מרבו שיברך אותו בילדים ורבו הורה לו לבנות בית כנסת שכן תולדותיהם של צדיקים אלו מעשיהם. בית הכנסת נקרא "חדשים" על ידי האדמו"ר מז'ידיטשוב על שם הפסוק "חדשים לבקרים רבה אמונתך". בבית הכנסת התפללו חסידים ובעלי בתים שלא שבעו נחת מרוח ההשכלה שנכנסה לבתי כנסת אחרים בעיר. בניגוד לשאר בתי הכנסת בעיר, לא היה בית הכנסת בבעלות הקהילה היהודית אלא נוהל באופן עצמאי על ידי שלושה נאמנים, כדי למנוע השפעות זרות על המקום. חסידי בלז התרכזו סביב בית הכנסת והשתלטו עליו "בכח ממש" ושינו את נוסח התפילה מזה של ז'ידיטשוב לנוסח של בעלז.

בשנת 1879 קיימו את הועידה הראשונה של תנועת מחזיקי הדת בבית הכנסת חדשים.

בניגוד לשאר בתי הכנסת בלבוב, לא נהרס בית הכנסת חדשים ובמקום זאת הנאצים הפכו אותו לאורווה. ביולי 1944 השיבו נציגי השלטון הסובייטי את בית הכנסת לדוד כהנא כנציג היהודים, לצורך תפילה בלבד. היהודים סדרו במקצת את בית הכנסת וקיימו תפילות באחד החדרים בקומה השנייה. עם גבור זרם הפליטים של יהודים ששבו מרוסיה השתכנו חלק מהפליטים בחדרי עזרת הנשים של בית הכנסת. לקראת ראש השנה התקינו לבית הכנסת חלונות ודלתות במקום אלו שנעקרו בזמן מלחמת העולם השנייה.

בתקופה הסובייטית כיהן כרב בית הכנסת הרב יעקב גור אריה וחזן בית הכנסת היה ברוך לייב שולמן.

בסביבת שנת 1960 החרימו השלטונות את בית הכנסת והפכו אותו למועדון ספורט. בשנת 1989 הושב בית הכנסת לידי היהודים ובמקום החלה לפעול חברת שלום עליכם לתרבות יהודית.

מבנה
----

בית הכנסת נבנה בסגנון אדריכלות הבארוק והיה השני בגודלו בלבוב אחרי בית הכנסת הגדול של העיר. היה בו אולם תפילה ועליה של עזרת לנשים.

קישורים חיצוניים
----------------

ויקישיתוף מדיה וקבצים בנושא **בית הכנסת חדשים** בוויקישיתוף

הערות שוליים
------------

1. ↑  זאב פישר שיין, קלויז בעלז חדשים, שערים, 24 בינואר 1958; המשך
2. ↑  זאב זוהר, חברת מחזיקי הדת, שערים, 13 בפברואר 1959
3. ↑  הרב דוד כהנא, **אחרי המבול**, מוסד הרב קוק, ירושלים, 1981, עמ' 12-13
4. ↑  הרב דוד כהנא, **אחרי המבול**, מוסד הרב קוק, ירושלים, 1981, עמ' 18
**קייט קאפשו** (אנגלית: **Kate Capshaw**; נולדה ב-3 בנובמבר 1953) היא שחקנית ומפיקת קולנוע אמריקאית שהתגיירה. התפרסמה בזכות תפקידיה בסרטים "אינדיאנה ג'ונס והמקדש הארור" ו"גשם שחור". אשתו של הבמאי ההוליוודי סטיבן ספילברג.

ביוגרפיה
--------

קאפשו נולדה בשם **קת'לין סו נייל** (**Kathleen Sue Nail**) בעיר פורט וורת' שבטקסס. בתם של בוורלי סו, סוכנת נסיעות ואדווין לאון ניל.
גדלה בסנט לואיס ולמדה באוניברסיטת מיזורי, משם סיימה עם תואר בחינוך.
לפני שהפכה לשחקנית הייתה מורה לחינוך מיוחד בשני תיכונים בעיר.

אימצה את שם המשפחה **קאפשו** מאז נישואיה הראשונים לרוברט קאפשו.

קריירת משחק
-----------

נסעה לניו יורק כדי להפוך לשחקנית, בתחילה שיחקה באופרת סבון ובסרט "קצת סקס".
בשנת 1984 הכירה את סטיבן ספילברג על סט הסרט "אינדיאנה ג'ונס והמקדש הארור", קאפשו התמודדה על התפקיד הנשי הראשי מול 120 בנות נוספות באודישנים, התפרסמה בסרט בדמות זמרת המועדונים ווילי סקוט.
באותה שנה התפרסמה גם בקומדיית הריגול "הגנה עצמית" ובסרט האימה "שומר החלומות".
ב-1986 הופיעה בתפקיד הראשי בקומדיית ההרפתקאות "מחנה חלל", ושיחקה בדרמה הפוליטית "עוצמה".
ב-1989 שיחקה במותחן הפשע של רידלי סקוט "גשם שחור", בתפקיד היחצנית ג'וייס.
ב-1995 השתתפה במותחן המסתורין "סיבה מוצדקת" בתור לורי, אשתו של הפרופסור למשפטים פול ארמסטרונג, אותו גילם שון קונרי. ב-1997 שיחקה בסרט "המזעיק", לצד ראיין ריינולדס. ב-1999 הפיקה קאפשו ושיחקה בתפקיד ראשי בקומדיה "מכתב האהבה".

חיים אישיים
-----------

קאפשו נולדה כנוצרייה-אפיסקופלית, אך התגיירה לפני שנישאה בשנית ב-1991 לקולנוען האמריקאי-יהודי סטיבן ספילברג.
לקאפשו ולספילברג שבעה ילדים ביחד, בנוסף לשחקנית ג'סיקה קאפשו (שנולדה מנישואיה הראשונים לרוברט קאפשו).

קישורים חיצוניים
----------------

ויקישיתוף מדיה וקבצים בנושא **קייט קאפשו** בוויקישיתוף

* קייט קאפשו, במסד הנתונים הקולנועיים IMDb (באנגלית)
* קייט קאפשו, באתר "אידיבי", מאגר הידע העברי לקולנוע ישראלי ועולמי
* קייט קאפשו, באתר AllMovie (באנגלית)
* קייט קאפשו, באתר Rotten Tomatoes (באנגלית)
* קייט קאפשו, באתר Metacritic (באנגלית)
* קייט קאפשו, במסד הנתונים הקולנועיים KinoPoisk (ברוסית)
* קייט קאפשו, באתר MusicBrainz (באנגלית)
* קייט קאפשו, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007442873805171
* BIBSYS: 98043445
* BNE: XX1398866
* BnF: cb140441045 (data)
* CANTIC: a11723129
* GND: 142133574
* ISNI: 0000 0000 8154 3461
* LCCN: no95037046
* MusicBrainz: c58d9270-d021-4755-b1dd-4106e6cc5ef0
* NKC: xx0151294
* NLK: KAC2020P8531
* NLP: a0000001624456
* NTA: 202787192
* RERO: 02-A019099039
* SNAC: w6jr3rpk
* SUDOC: 059220252
* VIAF: 74052981
* WorldCat: lccn-no95037046

 |
**לימוז'** (בצרפתית: **Limoges**, באוקסיטנית: **Lemòtges** או **Limòtges**) היא עיר במרכז צרפת. לימוז' הייתה בירתו של חבל לימוזן, עד אשר התאחד החבל בשנת 2016 לחבל אקיטן החדשה. בעיר מתגוררים כיום כ-140,000 תושבים, ויחד עם פרבריה היא מונה כ-280,000 תושבים.

העיר מפורסמת בתעשיית הפורצלן, אומנות הוויטראז', ובחביות עץ האלון המשובחות שלה, המשמשות בעיקר לאחסון קוניאק.

העיר הוקמה במאה העשירית לפני הספירה על ידי הגאלים, ונקראה בראשית ימיה אוגוסטוריטום. בתקופה הרומית היא הייתה מפורסמת במרחצאות שלה, ושימשה עיר מסחר חשובה בשל מיקומה על דרך המסחר **ויא אגריפה** ועל דרך המסחר **אואריקום-טולוסה** המוליכה מבורג' לטולוז.

הרומאים בנו בעיר מבנים חשובים כמו תיאטרון, היפודרום, רציף נהר, גשר ואקוודוקט, אך עם נפילתה של רומי הוזנחה העיר מאוד וירדה בחשיבותה.

במאה הרביעית הגיע לעיר בשליחות האפיפיור הבישוף הראשון של לימוז', סאן מרשל, וניצר את תושבי העיר.
סאן מרשל נחשב לאחד מאבות העיר, והמנזר שנבנה על שמו הוא מהמבנים החשובים בה. בעיר שכנה גם ספרייה גדולה מאוד, שנייה בגודלה רק לספריית מנזר קלוני.

במאות ה-12 וה-13 התפרסמו יצירות הוויטראז' של העיר, שיוצאו לכל אירופה ועיטרו את הכנסיות והארמונות. במאה ה-19 התפרסמה לימוז' בזכות כלי הפורצלן שלה, שזכו לביקוש רב באירופה וגם בארצות הברית.
גם כיום נודעת לימוז' בפורצלן המשובח שלה ובאומנות האמאל - כלים מצופים אמייל מבריק. כבר בשנת 1768 נתגלו סביב לימוז' מרבצי קאולין, המשמש לייצור פורצלן, וב-1774 נוסד המפעל הראשון לפורצלן וציפוי אמייל בעיר לימוז' (Faience). בעת המהפכה הצרפתית נפגע קשה ייצור הפורצלן וכלי החרס המעוטרים בעיר S'evres (סבר), הסמוכה לוורסאי, שהייתה עד אז המובילה בייצור כלים אלו והייתה ספקית עיקרית לבתי המלוכה בצרפת ויתר אירופה. לימוז' תפסה את מקומה ומפעליה זכו למוניטין רב בצרפת ולשם עולמי.

בעיר נמצאת קתדרלת סנט אטיין הגותית שנבנתה בשנים 1273–1888 וידועה בזכות מגדל הפעמונים המתומן שלה, הגג שלה, מסך העץ על בית המקהלה ומספר פסלים מהרנסאנס.

כיום העיר היא עיר תעשייה ומסחר אפורה למדי. גם היום, כמו בימי הביניים, יש בה ספרייה חשובה - ספריית המולטימדיה של השפה הצרפתית, וכן נערך בה פסטיבל השפה הצרפתית.

קבוצת הכדורסל של העיר סרקל סנט-פייר לימוז', היא בעלת הישגים ותארים רבים, ובעונת 1992/1993 הייתה אלופת אירופה.

ערים תאומות
-----------

ללימוז' חמש ערים תאומות:

* ארצות הבריתארצות הברית שארלוט, קרוליינה הצפונית, ארצות הברית
* גרמניהגרמניה פירט, בוואריה, גרמניה
* בלארוסבלארוס הורדנה, בלארוס
* יפןיפן סטו (אנ'), יפן
* צ'כיהצ'כיה פלזן, צ'כיה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **לימוז'** |

* 

* אתר האינטרנט הרשמי של לימוז'
* לימוז', ברשת החברתית אקס (טוויטר)

* לימוז', ברשת החברתית אינסטגרם

* לימוז', ברשת החברתית LinkedIn
* לימוז', באתר אנציקלופדיה בריטניקה (באנגלית)
* לימוז' (צרפת), דף שער בספרייה הלאומית
* מדריך מקיף על לימוז' ואתריה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566712905171
* BnF: cb15278808j (data)
* GND: 4035770-3
* LCCN: n81071953
* MusicBrainz: b115eade-c5c3-4b80-a634-99a49d226e81
* NARA: 10045097
* NKC: ge137217
* SUDOC: 02654329X
* VIAF: 137166008
* WorldCat: lccn-n81071953

 |
סלבטור סיקורל
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**סלבטור סיקורל** (**Salvator Cicurel**;‏ 3 במרץ 1893 – 15 בפברואר 1975) היה סייף אולימפי (אמסטרדם 1928), היה איש עסקים יהודי-מצרי, ונשיא קהילת יהודי קהיר בשנים 1946–1956.

קורות חיים
----------

סלבטור היה בן למשפחה היהודית-ספרדית סיקורל, שזכתה להצלחה כלכלית גדולה בעסקי מסחר, בנקאות וקמעונאות במצרים החל מהמאה ה-19. למשפחה הייתה רשת של מרכזים מסחריים בבעלותה, אך במיוחד הייתה ידועה עבור מרכז מסחרי מפואר במרכזה של קהיר, שהיה קרוי על שמה. לאורך השנים כיהנו חלק מבני המשפחה בתפקידים בכירים בקהילה היהודית במצרים.

בנעוריו נשלח סיקורל להתחנך בשווייץ. מגיל צעיר הביע עניין בספורט ועסק בסייף וגולף בצורה מקצועית. לאחר חזרתו למצרים היה חבר באגודת הספורט מכבי קהיר. בשנת 1928 נשלח בתור הקפטן של נבחרת הסייף המצרית לאולימפיאדת אמסטרדם. נבחרתו אמנם לא זכתה במדליות, אך נחלה הצלחות והגיעה להישגים מכובדים. באופן אישי הצליח סיקורל לעלות למקצה הגמר (ביחד עם מתחרה יהודי-מצרי נוסף, שאול מויאל) אך סיים במקום השביעי. הוא המשיך להיות פעיל בתחום הספורט גם לאחר האולימפיאדה וכיהן כנשיא אגודת מכבי קהיר.

מלבד עיסוקו הספורטיבי סיקורל ירש והיה למנהל של עסקי משפחתו. תחילה ביחד עם אחיו יוסף (ממנהלי ההסתדרות הציונית של קהיר) ושלמה, ולאחר פטירתם ביחד עם אחיינים ובני משפחה אחרים. הוא כיהן בתפקידים בכירים בקהילה היהודית בקהיר, והחל משנת 1946 כיהן כנשיא הקהילה. בזכות קשריו עם השלטון המצרי לא הופקעו ממנו נכסיו בשנת 1948, אך פצצות הוטמנו בשניים מהמרכזים המסחריים בבעלות המשפחה על ידי פעילי האחים המוסלמים. בשנת 1952 הוצת באש המרכז המסחרי המפואר של המשפחה בקהיר במהלך מהומות. סיקורל בנה את המרכז המסחרי מחדש, אך בשנת 1956, בעקבות מלחמת סיני, הופקע המרכז המסחרי ורוב רכושה של משפחת סיקורל על ידי המשטר המצרי. הוא עצמו נעצר באותה שנה, אך בזכות מאמציה של אחייניתו, שהייתה אשתו של המדינאי היהודי צרפתי פייר מנדס פראנס (לשעבר ראש ממשלת צרפת), התערב ראש ממשלת תוניסיה חביב בורגיבה כדי לשחררו מבית הכלא. לאחר שיחרורו עזב את מצרים לצרפת, שם חי במשך השנים הבאות. הוא נפטר בארצות הברית בשנת 1975.

קישורים חיצוניים
----------------

* סלבטור סיקורל, באתר olympedia.org
* Samir Raafat, THE HOUSE OF CICUREL, Al Ahram Weekly, December 15, 1994.
* Ken Stein and Rich Walter, Salvator Cicurel passes away, CIE, February 15, 1975

הערות שוליים
------------

1. ↑  א. גלי, יהודי מצרים יגורשו בתוך 10 ימים, דבר, 26 בנובמבר 1956.
**ספר הכדורסל הישראלי** הוא ספר שסוקר את כל תולדות הכדורסל בישראל החל משנות ה-20 של המאה ה-20 ועד לעונת 2017/18. הספר נכתב על ידי ההיסטוריון וחוקר הספורט אלישע שוחט, ויצא לאור בשיתוף עם מנהלת ליגת העל בכדורסל.

תכולת הספר
----------

הספר סוקר, שנה אחר שנה, את התפתחות הכדורסל הישראלי: החל מלפני קום המדינה ועד לעונת 2017/18. הספר מכיל נתונים וסטטיסטיקות שנאספו במשך עשרות שנים על ידי היסטוריון וחוקר הספורט הישראלי, אלישע שוחט, אירועי השיא והשפל שהתרחשו לאורך 65 שנות כדורסל ישראלי, וסיפורים ייחודיים מראיונות שנערכו עם שחקני עבר והווה.

תהליך הכתיבה
------------

הספר נכתב על ידי אלישע שוחט שהיה היסטוריון ספורט מהבולטים בישראל. הוא הלך לעולמו במפתיע ימים בודדים לפני יום הולדתו ה-60 ובטרם הספיק לסיים את כתיבת הספר.
בניו של אלישע, עוז ועומר שוחט, בשיתוף עם מנהלת ליגת העל בכדורסל, המשיכו את תהליך הכתיבה שארך למעלה מ-4 שנים.
הספר יצא בגרסה אינטרנטית להורדה בחינם מאתר מנהלת ליגת העל בכדורסל במהלך שנת 2019.

קישורים חיצוניים
----------------

* ספר הכדורסל הישראלי, עותק דיגיטלי
* רענן וייס, בשם האב: כך נולד ספר הכדורסל הישראלי, באתר ynet, 29 בספטמבר 2018
* פרק מ"ספר הכדורסל הישראלי": ההקמה, באתר (מנהלת ליגת העל בכדורסל)
* ספר הכדורסל הישראלי, באתר (הד-סטארט)
* ספר דברי הימים של הכדורסל הישראלי, באתר (Hoops)
**גארי ויליאמס** (באנגלית: **Gary Williams**; נולד ב-17 ביוני 1960 בוולברהמפטון שבאנגליה) הוא כדורגלן עבר אנגלי, ששיחק בעמדת המגן השמאלי.

ביוגרפיה
--------

ויליאמס נולד בוולברהמפטון שבאנגליה בשנת 1960 ומגיל 15 היה חלק מקבוצת הנוער של אסטון וילה. הוא הועלה לבוגרים ביוני 1978 ובעונה אחר כך ב-1978/79 המאמן רון סאונדרס נתן לו לערוך את הופעת הבכורה בליגה. היא הייתה בתיקו 1–1 נגד אברטון ושבועיים לאחר מכן שיחק לראשונה בעמדת המגן השמאלי במשחק נגד נוטינגהאם פורסט. למרות שעמדתו המועדפת של ויליאמס הייתה בצד ימין, השחקנים ג'ון גידמן וקני סוויין הועדפו שם. הוא הושאל לתקופה קצרה לוולסול מהליגה הרביעית לפני שחזר אל אסטון וילה בעונת 1980/81. באותה עונה זכה עימה באליפות עם 22 הופעות בליגה. בעונת 1981/82 נלחם על העמדה השמאלית עם קולין גיבסון ובתחילתה שימש כמגן ימני או בלם. למזלו, כל זה השתנה כאשר טוני ברטון נכנס לתפקיד המאמן לאחר שהחליף את סאונדרס ותחתו חזר לעמדתו המוכרת בפברואר 1982. ויליאמס היה שותף בזכייתה בגביע אירופה לאלופות עם ניצחון מפתיע בגמר 0–1 על באיירן מינכן.

עם עזיבתו של קני סוויין הוא שב לשחק בצד ימין ובעונת 1982/83 אסטון וילה זכתה בתואר האחרון בעידן המצליח; הסופר קאפ האירופי בו ניצחו את ברצלונה. משם והלך הקבוצה הייתה במגמת ירידה וירדה לליגה השנייה בעונת 1987/88, ולאחר מכן עזב ויליאמס ללידס יונייטד שגם שיחקה שם. בהתחלה היה מבוקש מאוד בשל כישוריו ושיחק בתפקידים שונים על המגרש, גם מאילו שיכלו לסכן אותו פיזית. לאחר שכשל לכבוש ב-250 משחקי ליגה ויליאמס כבש שלושער נגד ברדפורד סיטי, וסט ברומיץ' ולסטר סיטי. עם זאת, תחת המאמן החדש הווארד וילקינסון נפל קורבן לפציעות ובשנתיים הבאות כבש רק שמונה שערים ב-31 הופעות ליגה ונותר לגמרי בחוץ במשך עונת העלייה 1989/90. כבר בינואר 1990 הפנה למועדון עורף ועבר בהעברה חופשית למתחרה מהליגה השנייה ווטפורד. הוא שהה שם שנה וחצי וערך 42 הופעות ליגה לפני שעבר לברדפורד סיטי מהליגה השלישית. ויליאמס פרש בה מכדורגל בסוף עונת 1993/94 וכבש חמישה שערים ב-85 משחקי ליגה, כששני השערים האחרונים הגיעו מפנדל.

תארים
-----

אסטון וילה
* אליפות אנגליה: 1980/81
* מגן הקהילה: 1981
* גביע אירופה לאלופות: 1981/1982
* הסופר קאפ האירופי: 1982

קישורים חיצוניים
----------------

ויקישיתוף מדיה וקבצים בנושא **גארי ויליאמס** בוויקישיתוף

* פרופיל, באתר Transfermarkt
* פרופיל, באתר WorldFootball.net
בסלנג, "**כאב ביצים**" הוא כינוי למצב של כאב באזור האשכים בעקבות גירוי מיני מתמשך שלא נגמר באורגזמה או בשפיכה. נכון לשנת 2009, תופעה זו לא נחקרה דייה והמידע על אודותיה בלתי מספק.
למה אתם לעזאזל מחפשים את זה
לא כל גירוי שאינו בא על סיפוקו גורם לכך. כאב ביצים נגרם מגודש באשכים ובערמונית ולעיתים מלווה בבצקת באשכים.

בסלנג אנגלי, התופעה מכונה Blue Balls - **ביצים כחולות** או **דיכאון ביצים**. לתופעה זו אין כינוי מקצועי מוסכם, אולם האורולוגים רוקני ואלריו הציעו לכנות אותה "Epididymal Hypertension"‏, ובתרגום לעברית, "יתר לחץ דם של יותרת האשך". 
מחזור יותר כואב תעריכו את הנשיםם
עוררות מינית של גבר מלווה בפעילות של המערכת הפאראסימפתטית הגורמת לזרימה מוגברת של דם לרקמות הפין וכן לאשכים ולערמונית, ובה בעת להאטת זרימת דם מאיברי המין בחזרה לגוף. כך נוצר לחץ דם מקומי גבוה דיו ליצירת זקפה. לאחר פורקן מיני המופעל על ידי מערכת העצבים הסימפתטית (האנטגוניסטית למערכת הפאראסימפתטית) מתאפשר פינוי מהיר של דם מרקמות איברי המין, ומופסקת זרימת הדם המוגברת אליהם.

לאחר זמן ממושך של עוררות מינית ללא שפיכה, נוטים הדם והנוזל הלימפטי להיקוות, ותכולת החמצן בדם יורדת, מצב המכונה "גודש של כלי דם". גברים הסובלים מכאב אשכים כרוני או מזקפה ממושכת (זקפה ללא גירוי מעל לארבע שעות), וכן הסובלים מכאב ביצים חריף וממושך, עלולים להזדקק לטיפול רפואי.

טיפול
-----

הטיפול הפשוט ביותר בכאב ביצים הוא הגעה לשפיכה, בין בדרך של יחסי מין ובין בדרך של אוננות. השפיכה גורמת לפעילות של המערכת הסימפתטית ולהפסקת הגודש על ידי זרימה מחודשת של נוזלים מאיברי המין בחזרה לגוף.

במקרים מסוימים, הגודש והכאבים המלווים נפסקים לאחר שעה קלה גם ללא שפיכה - אך במקרים אחרים ההקלה עשויה להגיע לאחר זמן רב יותר (עד שתים-עשרה שעות)[דרוש מקור].

כאב ביצים כמעט ולא נחקר, אם כי יש אזכורים רבים שלו בספרות הרפואית, ונראה שאין מחלוקת בדבר קיום התופעה. יוצא הדופן אולי היחיד הוא מאמרם של Chalett & Nerenberg שפורסם בשנת 2000 בכתב העת Pediatrics והתגובות שפורסמו למאמר. שלט ונרנברג מציעים טיפול נוסף על שפיכה, הכולל את המאמץ הכרוך בהרמת חפץ כבד הגורם לפעולת וולסלבה(אנ') (לחץ תוך בטני מוגבר).

ראו גם
------

* מחלות ומומים באשך

קישורים חיצוניים
----------------

* בלדד השוחי, כאב ביצים - הכצעקתה?, באתר חדשות 13

הערות שוליים
------------

1. ↑  Rockney R, Alario AJ. **Blue Balls.** *Pediatrics*. 2001 Nov;108(5):1233-4. PMID 11694711. מכתבים למערכת
2. ↑   מופעים בגוגל סקולר
3. ↑  Chalett JM & Nerenberg LT. **"Blue Balls": A Diagnostic Consideration in Testiculoscrotal Pain in Young Adults: A Case Report and Discussion.** *Pediatrics*. 2000 Oct;106(4):843. PMID 11015532

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**הגה** (ברבים: הגאים או הגיים) הוא צליל יחיד המופק בתקשורת הלשונית המדוברת. ההגה הוא יחידת הדיבור הקטנה ביותר בשפה ואינו נושא משמעות משל עצמו.

הבדל בין שני הגאים בשפה שיוצר הבדל במשמעות בין שתי מילים נקרא פונמה. הפונמה היא "הגה מבחין", אשר החלפתו בהגה אחר תיצור מילה בעלת משמעות שונה.

הפקת הגאים
----------

לצורך הגיית כל ההגאים האוויר זורם מהריאות כלפי חוץ ועובר דרך איברי הדיבור.

קיימים שני סוגים של הגאים, אשר יחדיו יוצרים את המילים הדבורות:

* עיצורים - הגאים שבשעת הפקתם זרם האוויר נעצר במידה כלשהי במקום כלשהו בחלל הפה.
* תנועות - הגאים שבשעת הפקתם האוויר נע בחופשיות ללא כל עצירה.

הגאים בשפות שונות
-----------------

לכל שפה יש אוסף הגאים משלה. כלל ההגאים בשפה מסוימת הוא אוסף התנועות והעיצורים הקיימים בה בזמן נתון. ההגאים ומספרם משתנים לאורך השנים בתהליך שנקרא מעתק הגאים. בבלשנות תחום המחקר של ההגאים בשפה מסוימת נקרא פונולוגיה (תורת ההגה) ואילו חקר אוניברסלי של כלל ההגאים האפשריים בכל השפות נקרא פונטיקה (תורת ההיגוי).

ייצוג גרפי של הגאים
-------------------

כאמור, ההגאים מושמעים בקול בלשון הדבורה. בנוסף, בשפות שיש להן כתב אלפביתי יש להם גם ייצוג בסימנים חזותיים.

בעברית מיוצגים העיצורים על ידי האותיות והתנועות מיוצגות על ידי סימני הניקוד ואמות הקריאה.

#### השוני בין מערכת הדיבור והכתב

בעקבות שינויי הגייה שמתרחשים במשך הדורות, לא תמיד ישנה התאמה מלאה בין מערכת ההגאים הדבורים ומערכת הסימנים הכתובים. זאת משום שהכתב הוא בעל אופי שמרני יותר ואינו משתנה באותה מהירות שבה משתנה ההגייה.

כמות ההגאים בשפה יכולה להיות שונה מכמות הסימנים הגרפיים שמייצגים אותן. כך למשל, בעברית המקראית יש 23 עיצורים המיוצגים באמצעות 22 אותיות, מאחר שהאות שי"ן משמשת לשני עיצורים שונים (שׁ ימנית ו-שׂ שמאלית) שמבדילה ביניהם נקודה דיאקריטית. באנגלית לעיצור [ʃ] (שי"ן ימנית) אין ייצוג באות אחת אלא רק בשתיים – sh. בעברית הישראלית נוספו לשפה עיצורים חדשים משפות זרות (כגון צ', ג', ז') ומנגד התאחדה הגיית עיצורים אחרים ומרבית הדוברים הוגים באופן זהה א/ע, ט/ת, כּ/ק ועוד.

גם בתנועות אין התאמה בין מספר ההגאים למספר הסימנים הגרפיים. בשנות האלפיים, יש כמה סימני ניקוד המייצגים אותה תנועה. כך למשל קמץ, פתח וחטף פתח מייצגים תנועת a, ומנגד סימן הקמץ מייצג גם תנועת o (קמץ קטן).

ראו גם
------

* הברה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הגה** |

* הגה וצורות : עיצור ותנועה, באתר הספרייה הווירטואלית של מטח, מתוך: המרכז לטכנולוגיה חינוכית - צוות לשון, "**HighLearn : קורס לשון לבגרות**"

הערות שוליים
------------

1. ↑  הֶגֶה, באתר האקדמיה ללשון העברית
2. ↑  אשר לאופר, "פרקים בפונטיקה וברישום פונטי", מאגנס, ירושלים 2008, עמ' 1.
3. 1 2 3 4 5 6  שרה אבינון (2000). עיין ערך: לשון, הבנה והבעה. תל אביב: מט"ח - המרכז לטכנולוגיה חינוכית.
היכל בית הכנסת, בעיצובו של הארי אבנד.
**אגודת בית-אל** (בספרדית: **Asociación Bet-El**) הוא בית כנסת ספרדי-אורתודוקסי בעיר קראקס שבוונצואלה, המשויך לאגודה היהודית של ונצואלה (אנ'). בית הכנסת נבנה בין השנים 1969–1973, בעזרת תרומות מהבנקאי הברזילאי אדמונד ספרא, וממוקם בשכונת סן ברנרדינו (San Bernardino) בקראקס. הקהילה מורכבת ביקר מיהודים מחלב (סוריה), ממלייה (ספרד) ומצפון מרוקו, בעיקר מהערים טטואן ושפשאוון.

בית הכנסת נמצא בשדרת קחיגל (Cajigal), ויכול להכיל כ-300 איש בעזרת הגברים שמעוטרת בחלונות ויטראז' שעיצב האמן הישראלי יעקב אגם; בנוסף, את הקיר שבו ההיכל עיצב כפסל האמן הוונצואלני הארי אבנד (אנ'). עזרת הנשים שבקומה השנייה יכולה להכיל כמאה אנשים, ובמרתף טרקלין שנחנך ב-1988 לשימוש מתפללי בית הכנסת; לרוב נערכות במקום מסיבות ואירועים, דוגמת בר מצווה ובת מצווה, קבלות פנים בחתונות, ארוחות חגיגיות ושבע ברכות. בקומה העליונה של בית הכנסת, סמוך לעזרת הנשים, ישנו חדר לימוד או בית מדרש. בבית כנסת סידורים עם תעתיק פונטי לספרדית עבור אלו שאינם שולטים בשפה העברית.

רב בית הכנסת הוא יצחק סאנאנס (Isaac Sananes).

קישורים חיצוניים
----------------

* גלריית תמונות מבית הכנסת באתר פדרציית הקהילות היהודיות בוונצואלה (CAIV)

הערות שוליים
------------

1. ↑  Harry Abend, באתר Museo Virtual - Venezuela Analítica (בספרדית) - מתוך ארכיון האינטרנט
התחנה באי שלושת המילין
**תאונת אי שלושת המילין** היא תאונה גרעינית שהתרחשה ב-28 במרץ 1979 וגרמה להתכת הליבה של כור גרעיני באי שלושת המילין, פנסילבניה, ארצות הברית.

התאונה
------

תחנת הכוח הגרעינית באי שלושת המילין הכילה שני כורים. בעת התאונה היה הכור הראשון מושבת עקב תדלוק. בשעה 4:00, מסיבה שאינה ידועה, כשלה מערכת הקירור המשנית של הכור השני. עקב כך התפתח עומס החום שגרר להפסקת פעולת הטורבינה, הגנרטור, ולבסוף הכור. כתוצאה מכך, הלחץ במערכת הראשית החל לעלות.

בכור היה קיים שסתום שאמור היה להיפתח בעת עליית לחץ ולהיסגר לאחר ירידתו. עם עליית הלחץ במערכת, השסתום נפתח, אך בשל תקלה לא נסגר כשהלחץ ירד. במהרה הלחץ במערכת החל לרדת, ובעקבותיו החלו לצאת האדים שבמערכת הראשית. יציאת האדים דרך השסתום הפתוח גרמה לחיישן לדווח לחדר הבקרה כי המערכת מלאה במים, אף על פי שהיא הלכה והתרוקנה מהם. כתוצאה מכך, כיבה המפעיל בחדר הבקרה את מערכת קירור החירום והפסיק את הזרמת המים למערכת. בהיעדר מים מקררים הטמפרטורה בליבת הכור עלתה עוד יותר, וכ-130 דקות לאחר הכשל הראשוני, כיפת הכור התפוצצה ויסודות רדיואקטיביים השתחררו למערכת.

בינתיים המפעילים בחדר הבקרה החליפו משמרות. המפעילים החדשים שמו לב לחום החריג, וסגרו את השסתום, לאחר שיותר מ-120 אלף ליטר מים דלפו מהמערכת. כ-165 דקות לאחר תחילת האירוע הגיעו המים המזוהמים לגלאים, ואזעקה נשמעה. בזמן זה רמת הרדיואקטיביות הייתה גבוהה פי 300 מהמצופה. שבע שעות לאחר מכן, הוחל בהזרמת מים למערכת, אך רק כעבור 9 שעות נוספות, החום בכור החל לרדת. חלקים גדולים בכור הותכו. בשבועות הבאים שוחררו כמויות גדולות של גזים רדיואקטיביים לאטמוספירה, אך רק כמות קטנה מהם הייתה יוד 131, המסוכן לבריאות.

לקחים מהתאונה
-------------

בעקבות התאונה הופקה שורת לקחים, בראש ובראשונה כאלה הקשורים לטעויות אנוש בעת לחץ. מערכת החירום בכור עבדה, אך עקב טעות של המפעיל בחדר הבקרה היא כובתה, דבר שאפשר לתאונה לקרות. בנוסף הופקו לקחים הנוגעים לתפעול הכור ולשינויים טכנולוגיים שייושמו בכורים בתחנות כוח גרעיניות העתידות לקום. עם זאת, מאז התאונה כמעט לא הוקמו תחנות כוח גרעיניות נוספות בארצות הברית, למעט אלו שבנייתן החלה טרם התאונה.

בתרבות
------

* "הסינדרום הסיני" - סרט שיצא לקרנים 12 יום לפני התאונה ומתאר אירוע בדיוני של תאונה והתכת ליבת כור גרעיני בפנסילבניה. סמיכות הזמנים והדמיון בין התסריט לתאונה הובילו להצלחת הסרט ולהפיכתו לשובר קופות.
* מיני סדרה "Meltdown: Three Mile Island" שמתעדת את רגעי התאונה והשלכותיה. הופקה על ידי נטפליקס.

קישורים חיצוניים
----------------

ויקישיתוף מדיה וקבצים בנושא **תאונת אי שלושת המילין** בוויקישיתוף
* תאונת אי שלושת המילין, באתר אנציקלופדיה בריטניקה (באנגלית)
* ״טעות גרעינית״ - על התאונה באי שלושת המיילים בפודקאסט ״מינהר הזמן״, ״כאן״, תאגיד השידור הישראלי

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10642588

 |